TACC ส่งเครื่องดื่มใหม่ลงเซเว่นฯ มั่นใจอานิสงส์ซัมเมอร์ดันยอดขายโตต่อ
TACC ส่งเครื่องดื่มใหม่ลงเซเว่นฯ มั่นใจอานิสงส์ซัมเมอร์ดันยอดขายโตต่อ
TACC ส่งเครื่องดื่มใหม่ลงเซเว่นฯ มั่นใจอานิสงส์ซัมเมอร์ดันยอดขายโตต่อ
12 มี.ค. 2563

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯได้เปิดตัวสินค้าในกลุ่มเครื่องดื่มชนิดใหม่ วางขายในร้านเซเว่น อีเลฟเว่น ประกอบด้วย “ชาเย็นเซนย่า” สูตร Original หอมหวาน กลมกล่อม อร่อยเข้มเต็มรสชาติต้นตำรับ ใช้ใบชาอย่างดี อร่อยสดชื่นได้ทุกเวลาแค่มาเซเว่นฯ เริ่มจำหน่ายเดือนกุมภาพันธ์ ที่ผ่านมา
นอกจากนี้ ยังเปิดตัวสินค้าใหม่ “แพสชันฟรุตที” ชาเสาวรส เปรี้ยวอมหวาน สดชื่นได้ทุกที่ทุกเวลาต้อนรับ Summer ด้วยธีม Refreshing Tea เป็นเครื่องดื่มชารส ทรอปิคอลแพสชัน ฟรุ๊ต เริ่มวางจำหน่ายวันที่  12 มีนาคม-20 พฤษภาคม 2563 ที่เซเว่นฯทุกสาขา
ทั้งนี้มั่นใจว่าสินค้าใหม่ที่เตรียมวางขายในช่วงซัมเมอร์จะได้รับการตอบรับจากผู้บริโภคอย่างดีเยี่ยม เช่นเดียวกับทุกปีที่ TACC ร่วมกับเซเว่นฯ รังสรรค์สินค้าใหม่ๆ ออกมาเพื่อตอบสนองความต้องการของผู้บริโภคอย่างไม่หยุดยั้ง และมั่นใจว่าจะช่วยผลักดันยอดขายให้เติบโตอย่างต่อเนื่อง